[{"text_idx": "#000000", "text": "Kolekto Montserrat Franquesa i Go\u0300dia"}, {"text_idx": "#000001", "text": "Nova numero de Kataluna Esperantisto"}, {"text_idx": "#000002", "text": "Jam els\u0302uteblas la lasta numero de Kataluna Esperantisto el la KEA-retejo. En g\u0302i estas tri prilingvaj artikoloj katalune, kun resumoj en Esperanto kaj en aliaj lingvoj."}, {"text_idx": "#000003", "text": "La unua estas \u201cPrenoms en esperanto: formes, conjunts, relacions\u201d de Jesus Moinhos. G\u0302ia resumo estas la jena:"}, {"text_idx": "#000004", "text": "Tiu c\u0302i artikolo esploras la ekziston de antroponimia sistemo en Esperanto. Unue la au\u0306toro kolektadis korpuson konsistantan el Esperanto-motivitaj nomoj. Posta analizo de la korpuso montris, ke ne c\u0302iuj kazoj lokig\u0302is en la esperanta lingvokomunumo, kaj ke estas pli da kazoj de inaj nomoj ol de viraj. Taksonomia studo ebligis klasifikon en plurajn ensemblojn, kaj tio estis komparita kun la situacio en aliaj lingvoj; du el tiuj ensembloj, nome la kulture motivitaj nomoj (kaj ties subdividoj) kaj la nature motivitaj nomoj, montris diakronian distribuon. Fine, la au\u0306toro studas la strategiojn en nomdonado ene de la esperanta lingvokomunumo kaj la rolon ludatan en g\u0302i de lingva lojaleco, kaj priskribas la regionajn diferencojn en nomdonado."}, {"text_idx": "#000005", "text": "La dua artikolo estas \u201cLa bellesa de les dones i el pes ideal de la si\u0301l\u00b7laba en esperanto\u201d de Nicolau Dols. G\u0302ia resumo estas la jena:"}, {"text_idx": "#000006", "text": "C\u0302i tiu artikolo esploras la rolon de akcento en diversaj fonologiaj procezoj de Esperanto, konkrete en la translokig\u0302o de akcento, kiu foje kus\u0302as sur la lasta silabo, la kunfandado de du vokaloj en unu, kaj la s\u0302ang\u0302o de silabkerno per fortigado de duonvokalo kaj malfortigado de vokalo, kiam ilia sekvenco malobeas g\u0302eneralajn fonologiajn principojn pri silabkonstruado. Mi proponas, ke la deka regulo de la Zamenhofa gramatiko estas la komuna kialo de la tri fenomenoj. La esplorado estas farita kadre de Optimumeca Teorio kaj koncernas realan prononcadon de Esperanto fare de parolantoj el diversaj lingvodevenoj."}]